פורמולה 1 עונת 2022

עונת 2022 היא העונה ה-73 של אליפות הפורמולה 1. בעונה נכנסו לתוקפן תקנות רבות הנוגעות למבנה הרכב והמנוע. התקנות היו אמורות להיכנס לתוקפן כבר בשנת 2021, אך נדחו בשל מגפת הקורונה. מקס ורסטאפן קבע שיא ניצחונות של נהג בעונה (15) וזכה באליפות הנהגים בפעם השנייה הרציפות. רד בול זכתה באליפות היצרנים לראשונה מאז עונת 2013. גרנד פרי רוסיה, שתוכנן להתקיים בספטמבר, הוצא מלוח המרוצים לפני תחילת העונה בשל הפלישה הרוסית לאוקראינה. הונדה, ספקית המנועים של קבוצות רד בול ואלפאטאורי, הודיעה באוקטובר 2020 על כוונתה לסיים את פעילותה בסיום עונת 2021. רד בול רכשה מהונדה את הידע והטכנולוגיה לייצור המנועים בעצמה. לשם כך הקימה החברה מחלקה חדשה בשם "רד בול מנועים" (RBPT). ההחלטה הגיעה לאחר שהקבוצה שכנעה את שאר תשע הקבוצות באליפות להקפיא את הפיתוחים במנועי המכוניות עד לשנת 2025, תוך איום שאם ההקפאה לא תאושר רד בול תפרוש מהאליפות. קימי רייקונן הודיע על פרישה אחרי 19 עונות בהן התחרה באליפות. ולטרי בוטאס הוחתם כמחליפו של רייקונן באלפא רומיאו. ג'ורג' ראסל עזב את קבוצת ויליאמס לטובת קבוצת מרצדס. לאחר עונה בה לא התחרה באליפות, שב אלכס אלבון כמחליפו של ראסל בויליאמס. אלפא רומיאו החתימה את גואניו ז'ו כנהג השני במקומו של אנטוניו ג'יובינאצי שעזב את האליפות. ז'ו הוא הנהג הסיני הראשון שיתחרה באליפות. מקס ורסטאפן, שזכה באליפות בעונה הקודמת, בחר להתחרות השנה עם הספרה 1, במקום 33. בעקבות הרחקתה של רוסיה מאליפויות עולם בשל שימוש נרחב בחומרים אסורים באולימפיאדת החורף בשנת 2004 נאסר על ניקיטה מזפין להתחרות באליפות תחת דגל רוסיה. במקום זאת נרשם כספורטאי עצמאי תחת דגל פדרציית הרכב הרוסית. בעקבות הפלישה הרוסית לאוקראינה נאסר על מתחרים רוסים להתחרות תחת כל דגל רשמי של המדינה והוא נרשם תחת כמתחרה תחת דגל FIA. בהמשך הודיעה הקבוצה כי בעקבות האירועים החליטה הקבוצה לבטל את חוזה החסות עם חברת אורלקלי הרוסית ואת החוזה של ניקיטה מזפין, ששוחרר מהקבוצה. את מקומו של מזפין תפס קווין מגנוסן, ששב לקבוצה לאחר שעזב אותה בתום עונת 2020. סבסטיאן פטל, נהגה של קבוצת אסטון מרטין, אובחן כחולה קורונה מספר ימים לפני פתיחת העונה והחמיץ את מרוץ פתיחת העונה בבחריין. ניקו הולקנברג, הנהג המשלים בקבוצה, מילא את מקומו. פטל לא קיבל תשובה שלילית בבדיקות גם בשבוע שלאחר מכן והולקנברג מילא את מקומו גם בערב הסעודית. אלכס אלבון חש ברע במהלך האימונים המקדימים לקראת גרנד פרי איטליה ונאלץ לעבור ניתוח להוצאת התוספתן. ניק דה פריס החליף אותו באימון השלישי, במקצה הדירוג ובמרוץ. לוח המרוצים המקורי כלל מספר שיא של 23 מרוצים. גרנד פרי רוסיה, שתוכנן להתקיים בספטמבר הושעה מלוח המרוצים בשל הפלישה הרוסית לאוקראינה לאחר שנבחנו מספר חלופות הוחלט שלא לקיים מרוץ במקומו ומספר המרוצים צומצם ל-22. גרנד פרי מיאמי נוסף ללוח המרוצים והתקיים בפעם הראשונה במסלול מיאמי אינטרנשיונל אוטודרום, שנבנה לצורך התחרות במיאמי גארדנס. קוטר הצמיגים במכוניות יגדל מ-13 אינץ' ל-18 אינץ'. הצמיגים החדשים הוצגו לראשונה בעונת 2020 באליפות הפורמולה 2. על פי התכנון המקורי השימוש בשמיכות האלקטרוניות לחימום הצמיגים היה אמור להיאסר לחלוטין. בשל התנגדות של יצרנית הצמיגים פירלי הוחלט להמשיך את השימוש בשמיכות, אך להפוך אותן לרכיב סטנדרטי ואחיד לכל הקבוצות. בנוסף, בוטלה התקנה שחייבה את הנהגים שהגיעו למקצה הדירוג השלישי (Q3) לזנק למרוץ עם אותה תרכובת צמיגים בהם השתמשו במקצה השני (Q2). כל נהג חופשי לבחור את הצמיגים בהתאם לאסטרטגיה של הקבוצה. מארגני האליפות שאפו להרחיב את פורמט מרוצי הספרינט, שהחל לראשונה בעונה הקודמת, ולהרחיב אותו לשישה מרוצים בעונה זאת. בעקבות התנגדות בעלי הקבוצות, בשל מגבלות של תקרת התקציב השנתית, הובילו לכך שגם בעונה זאת יתקיימו שלושה מרוצי ספרינט. מרוצי הספרינט משמשים כמקצה הדירוג לקראת המרוץ. שיטת הניקוד במרוצי הספרינט הורחבה, כך ששמונת הנהגים הראשונים יזכו בנקודות: 8 נקודות לנהג המנצח, 7 נקודות למקום השני וכך הלאה בסדר יורד. שיטת הניקוד שונתה בהשוואה לעונה הקודמת - במרוצי הספרינט הוענקו נקודות לשמונת הנהגים הראשונים ולא רק לשלושת הנהגים, כפי שהיה בעבר. תוצאה בכתב מודגש מסמלת זינוק מפול פוזישן תוצאה בכתב מוטה מסמלת את זמן ההקפה המהירה תוצאה בכתב מוקטן מציינת את המקום אליו הגיע הנהג במרוץ הספרינט † - הנהג לא סיים את המרוץ אך דורג לאחר שהשלים למעלה מ-90% מאורך המרוץ מדיה וקבצים בנושא פורמולה 1 עונת 2022 בוויקישיתוף אתר האינטרנט הרשמי של פורמולה 1 עונת 2022 (באנגלית) הסבר על השינויים הטכניים בעונה, סרטון בערוץ "פורמולה 1", באתר יוטיוב אוריאל בן חיים, ‏עידן חדש בפורמולה 1, באתר ערוץ הספורט, 27 בפברואר 2022 משה פינצ'בסקי, ‏ניתוח הקבוצות והנהגים וכמה מילים על שינויים לטוב ולרע בפורמולה, באתר ערוץ הספורט, 10 במרץ 2022 Alfa Romeo confirms Zhou as first Chinese F1 driver, Autosport, 16 November 2021 Bottas switch to Alfa Romeo for 2022 confirmed, PlanetF1.com, 6 September 2021 AlphaTauri retains Gasly and Tsunoda for F1 2022, Motorsport.com, 7 September 2021 Fernando Alonso extends Formula 1 return into 2022 season with Alpine as contract confirmed, Sky Sports, 26 August 2021 Esteban Ocon to stay with Alpine until 2024, ESPN, 16 June 2021 Magnussen returns to Haas F1 team to replace Mazepin, Motorsport.com, 9 March 2022 Mick Schumacher, Nikita Mazepin to remain at Haas in 2022, ESPN, 23 September 2021 Williams confirm Albon and Latifi as 2022 line-up, PlanetF1.com, 8 September 2021 Mercedes announce George Russell will partner Lewis Hamilton in 2022, Formula1.com, 6 September 2021 Aston Martin confirms Vettel and Stroll for F1 2022, Motorsport.com, 16 September 2021 לאחר הזכייה באליפות בעונת 2021 בחר להשתמש במספר "1" DRIVER MARKET: Verstappen commits to Red Bull until the end of 2023,Formula1.com, 7 January 2020 Red Bull confirm Perez to stay with team for 2022, Formula1.com, 27 August 2021 Honda to quit Formula 1 at the end of 2021 season, Motorsport.com, 2 October 2020 Marko: Red Bull engine freeze demand ‘not blackmail’, SpeedCafe, 23 January 2021 Kimi Raikkonen to retire from F1 at end of 2021 season, Motorsport.com, 1 September 2021 Confirmed: Max will race with No 1 on his car in 2022, Plantf1.com, 14 December 2021 Mazepin set to race in F1 under neutral flag after CAS ruling, Autosport, 5 February 2021 FIA announces World Motor Sport Council decisions in relation to the situation in Ukraine, FIA.com, 1 March 2022 Haas F1 team splits with Mazepin, Uralkali after Ukraine invasion, Motorsport.com, 5 March 2022 Hulkenberg replaces Vettel in Bahrain after positive COVID-19 test, Motorsport.com, 17 March 2022 Hulkenberg to replace Vettel again in Saudi Arabian F1 GP, Motorsport.com, 25 MArch 2022 Nyck de Vries to replace unwell Alex Albon at Italian Grand Prix, ESPN, 10 September 2022 F1 calls off Russian Grand Prix following Ukraine invasion, Motorsport.com, 25 February 2022 No replacement for Russian GP as F1 schedule stays at 22 races, MotorSport.com, 18 May 2022 Miami confirms May date for inaugural F1 grand prix in 2022, Motorsport.com, 23 September 2021 מקס ורסטאפן קבע את זמן ההקפה המהירה בדירוג, אך בשל החלפת מנוע ותיבת הילוכים נענש בהורדת מקומות וסאינס זכה בפול פוזישן במקומו Pirelli reveals initial 18-inch F2 tyre feedback, Autosport, 17 January 2020 Decision to ban tyre blankets from F1 for 2021 reversed, SpeedCafe, 21 July 2018 Decision to ban tyre blankets from F1 for 2021 reversed, Autosport, 11 October 2019 F1 regulations update confirms removal of Q2 tyre rule, Motorsport.com, 19 February 2022 Only three sprint races will be held in 2022 – report, PlantF1.com, 3 February 2022 FIA confirms three F1 sprints for 2022 with points for top eight, Motorsport.com, 14 February 2022